

**H O T Ă R Â R E**

**privind rectificarea bugetului general propriu al Judeţului Cluj pe anul 2023**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 181 din 26.09.2023 privindrectificarea bugetului general propriu al Județelui Cluj pe anul 2023, propus de Preşedintele Consiliului Judeţean Cluj, domnul Alin Tişe, care este însoțit de Referatul de aprobare cu nr. 37.494 din 20.09.2023; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 38.298/26.09.2023 și nr. 38.329/26.09.2023 şi de Avizul cu nr. 37.494 din 28.09.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Direcţiei Generale Regionale a Finanţelor Publice Cluj-Napoca nr. CJR-TRZ-3948/25.09.2023;
* Nota internă a Direcției Administrație și Relații Publice-Serviciul Administrație Publică, ATOP nr. 37.408/44/19.09.2023;
* nota internă a Direcției de Administrare Drumuri Județene nr. 37.510/22.09.2023;
* adresa Teatrului de Păpuși Puck nr. 573/23.08.2023;
* adresele Spitalului Clinic de Urgență pentru Copii Cluj-Napoca nr. 11.717/08.09.2023 și 12.831/25.09.2023;
* adresele Spitalului Clinic de Boli Infecțioase Cluj-Napoca nr. 19.735/17.08.2023 și nr. 22.843/25.09.2023;
* adresele Spitalului Clinic de Recuperare Cluj-Napoca nr. 15.931/19.09.2023 și nr. 16.043/20.09.2023;
* adresa Liceului Special pentru Deficienți de Vedere nr. 4.169/15.09.2023;
* adresele Centrului Județean pentru Conservarea și Promovarea Culturii Tradiționale Cluj nr. 1.744/18.09.2023 și nr. 1.790/21.09.2023;
* adresa Muzeului Etnografic al Transilvaniei nr. 1.948/20.09.2023;
* adresa Liceului Tehnologic Special pentru Deficienți de Auz nr. 3.440/20.06.2023;
* adresa Centrului Școlar pentru Educație Incluzivă Miron Ionescu nr. 1.655/20.09.2023;
* adresa Școlii Gimnaziale Speciale pentru Deficienți de Auz Kozmutza Flora nr. 3.183/20.09.2023;
* adresa Școlii Profesionale Speciale SAMUS nr. 3.263/20.09.2023;
* adresa Spitalului de Boli Psihice Cronice Borșa nr. 3.901/03.08.2023;
* adresa Liceului Tehnologic Special Dej nr. 1.991/18.09.2023;
* adresa Spitalului Municipal „Dr. Cornel Igna” Câmpia Turzii nr. 7.889/22.09.2023;
* adresele Companiei de Apă Someș S.A. nr. 34.042/DGA/UIP/24.08.2023 și nr. 54.332/DGA/UIP/16.12.2022;
* adresa Spitalului Clinic de Pneumoftiziologie ”Leon Daniello” Cluj-Napoca nr. 7.161/25.09.2023;
* adresa Direcției Generale de Asistență Socială și Protecția Copilului Cluj nr. 48.464/22.09.2023;

Luând în considerare prevederile art. 123 - 140, ale art. 142 – 156 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și d), alin. (3) lit. a) și alin. (5) pct. a) și d) din Ordonanța de urgență a Guvernului nr. 57/2019 privind Codul administrativ, cu modificările ulterioare;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2023 nr. 368/2022;
* Hotărârii Guvernului nr. 808/2023 privind repartizarea sumelor corespunzătoare cotei prevăzute la art. 6 alin. (1) lit. (e) din Legea bugetului de stat pe anul 2023 nr. 368/2022 pentru finanțarea instituțiilor publice de spectacole din subordinea autorităților administrației publice locale ale unităților administrativ-teritoriale din județe, respectiv teatre, opere și filarmonici;
* Dispoziției Președintelui Consiliului Județean Cluj nr. 976/2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 14/.2023 privind aprobarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 35/2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 56/2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 96/2023 privind rectificarea bugetului general propriu al Județului Cluj pe anul 2023;
* Hotărârii Consiliului Județean Cluj nr. 108/2023 privind rectificarea bugetului general propriu al Județului Cluj pe anul 2023
* Hotărârii Consiliului Județean Cluj nr. 138/2023 privind rectificarea bugetului general propriu al Județului Cluj pe anul 2023
* Hotărârii Autorității teritoriale de ordine Publică Cluj nr. 1/19.09.2023 privind repartizarea sumei de 60 mii lei în vederea susținerii activității ATOP prin creșterea gradului de sănătate publică în Județul Cluj;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă rectificarea bugetului general al Judeţului Cluj pe anul 2023 în sumă de 1.578.570,87 mii lei, conform **anexei nr. 1** care face parte integrantă din prezenta hotărâre.

**Art. 2. (1)** Se aprobă rectificarea bugetului local al Judeţului Cluj pe anul 2023 pe capitole, subcapitole și titluri, în sumă de 913.350,83 mii lei, la venituri, și în sumă de 941.090,22 mii lei, la cheltuieli, conform **anexei nr. 2** care face parte integrantă din prezenta hotărâre.

**(2)** Se aprobă rectificarea bugetului local al Judeţului Cluj pe anul 2023 pe capitole, subcapitole și titluri - Secţiunea de funcționare, în sumă de 443.209,71 mii lei, atât la venituri cât și la cheltuieli, conform **anexei nr. 3** care face parte integrantă din prezenta hotărâre.

**(3)** Se aprobă rectificarea bugetului local al Judeţului Cluj pe anul 2023 pe capitole, subcapitole și titluri - Secţiunea de dezvoltare, în sumă de 470.141,12 mii lei la venituri și în sumă de 497.880,51 mii lei la cheltuieli, diferența fiind acoperită din excedentul anului 2022 în suma de 27.739,39 mii lei, conform **anexei nr. 4** care face parte integrantă din prezenta hotărâre.

**(4)** Detalierea rectificării bugetului local al Județului Cluj pe anul 2023 pe categorii la venituri, respectiv pe capitole și subcapitole la cheltuieli este cuprinsă în **anexa nr. 5** care face parte integrantă din prezenta hotărâre.

**Art. 3.** Se aprobă rectificarea bugetului local al Județului Cluj pe anul 2023 defalcat pe capitole de cheltuieli, titluri, articole și aliniate, astfel:

1. La Capitolul 54.02 “Alte servicii publice generale”- suma de 16.669,50 mii lei conform **anexei nr. 6** care face parte integrantă din prezenta hotărâre;
2. La Capitolul 65.02 Învățământ – suma de 50.310,14 mii lei conform **anexei nr. 7** care face parte integrantă din prezenta hotărâre;
3. La Capitolul 66.02 Sănătate – suma de 64.514,20 mii lei conform **anexei nr. 8** care face parte integrantă din prezenta hotărâre;
4. La Capitolul 67.02 Cultură, recreere, religie -suma de 130.349,28 mii lei conform **anexei nr. 9** care face parte integrantă din prezenta hotărâre;
5. La Capitolul 68.02 “Asigurări și asistență socială”- suma de 155.184,93 mii lei conform **anexei nr. 10** care face parte integrantă din prezenta hotărâre;
6. La Capitolul 70.02 Servicii și dezvoltare publică – suma de 35.211,20 mii lei. conform **anexei nr. 11** care face parte integrantă din prezenta hotărâre;
7. La Capitolul 74.02 Protecția mediului – suma de 31.324,62 mii lei conform **anexei nr. 12** care face parte integrantă din prezenta hotărâre;
8. La Capitolul 84.02 Transporturi -suma de 389.085,35 mii lei conform **anexei nr. 13** care face parte integrantă din prezenta hotărâre.

**Art. 4. (1)** Se aprobă rectificarea bugetului instituţiilor publice şi activităţilor finanţate integral sau parţial din venituri proprii pe anul 2023, în sumă de 715.586,02 mii lei, atât la venituri cât şi la cheltuieli, conform **anexei nr. 14** care face parte integrantă din prezenta hotărâre.

**(2)** Detalierea rectificării bugetului instituţiilor publice şi activităţilor finanţate integral sau parţial din venituri proprii pe anul 2023 pe categorii la venituri, respectiv pe capitole și subcapitole la cheltuieli este cuprinsă în **anexa nr. 15** care face parte integrantă din prezenta hotărâre.

**Art. 5.** Se aprobă rectificarea bugetului instituțiilor publice și activităților finanțate integral sau partial din venituri proprii pe anul 2023, defalcat pe capitole de cheltuieli, titluri, articole și aliniate, astfel:

1. La Capitolul 65.10 ”Învățământ“ – suma de 63,59 mii lei conform **anexei nr. 16** care face parte integrantă din prezenta hotărâre;
2. La Capitolul 66.10 “Sănătate” – suma de 625.812,32 mii lei conform **anexei nr. 17** care face parte integrantă din prezenta hotărâre;
3. La Capitolul 67.10 “Cultură, recreere, religie” – suma de 73.272,47 mii lei conform **anexei nr. 18** care face parte integrantă din prezenta hotărâre.

**Art 6. (1)** Se aprobă rectificarea bugetului fondurilor externe nerambursabile pe anul 2023, în sumă de 515,02 mii lei, la venituri, şi 642,05 mii lei, la cheltuieli, diferența fiind acoperită din excedentul anului 2022 în sumă de 127,03 mii lei, conform **anexei nr. 19** care face parte integrantă din prezenta hotărâre.

**(2)** Detalierea rectificării bugetului din fonduri externe nerambursabile pe anul 2023 pe categorii la venituri, respectiv pe capitole și subcapitole la cheltuieli este cuprinsă în **anexa nr. 20** care fac parte integrantă din prezenta hotărâre.

**Art. 7.** Se aprobă rectificarea bugetului fondurilor externe nerambursabile pe anul 2023, defalcat pe capitole de cheltuieli, titluri, articole și aliniate, astfel:

1. La Capitolul 67.08 “Cultura, recreere, religie” – suma de 580,05 mii lei conform **anexei nr. 21** care face parte integrantă din prezenta hotărâre.

**Art. 8.** Se aprobă rectificarea Programului de investiţii pe anul 2023, pe capitole, obiective de investiţii şi alte cheltuieli asimilate investiţiilor conform **anexei nr. 22** care face parte integrantă din prezenta hotărâre.

**Art. 9.** Se aprobă rectificarea Listei detaliate a poziției ”Alte cheltuieli de investiții pe anul 2023” conform **anexei nr. 23** care face parte integrantă din prezenta hotărâre.

**Art. 10.** Se aprobă alocarea sumei de 60 mii lei din bugetul aprobat în vederea finanțării Proiectului “Prevenirea consumului de droguri în rândul adolescenților clujeni-ALEG”.

**Art****. 11.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin direcțiile din cadrul aparatului de specialitate al Consiliului Județean Cluj, în colaborare cu entitățile nominalizate în anexele la prezenta hotărâre și Direcția Generală Regională a Finanțelor Publice Cluj-Napoca.

**Art. 12.** Prezenta hotărâre se comunică direcțiilor din cadrul aparatului de specialitate al Consiliului Județean Cluj, Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 180 din 28 septembrie 2023**

*Prezenta hotărâre a fost adoptată cu 29 de voturi “pentru” și 4 ”abțineri”, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*